Legal Document

Category: 387

Text:
75. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΚΟΙΝ. ΥΠΗΡΕΣΙΩΝ Αριθ. Φ 43/3620 της 7/22 Δεκ. 1981 (ΦΕΚ Β' 772) Αύξηση ποσοστού υπολογισμού των συντάξεων που καταβάλλει το ΤΣΜΕΔΕ από 75% σε 80% του βασικού μισθού Δημοσίου Υπαλλήλου με 2ο βαθμό. Έχοντας υπόψη: 1)Τις διατάξεις της παρ. 4 του άρθρ. 16 του από 20.11/4.12.1940 Β.Δ/τος, όπως αντικατεστάθηκαν με τις διατάξεις του άρθρ. 27 του Νόμ. 915/1979 "περί τροποποιήσεως και συμπληρώσεως της περί Τ.Σ.Μ.Ε.Δ.Ε. νομοθεσίας". 2.Την 191/13.7.81 απόφαση του Δ.Σ. του ΤΣΜΕΔΕ που έχει ληφθεί κατά την 3365/1.6.81 συνεδρίαση αυτού. 3.Τη γνώμη του παρά το Υπουργείο Κοινωνικών Υπηρεσιών λειτουργούντος Συμβουλίου Κοινωνικής Ασφαλείας, την ληφθείσα κατά την 28/7.8.81 συνεδρίαση αυτού της ΚΑ' περιόδου, αποφασίζουμε: Την από 1ης Ιαν. 1982 αύξηση του ποσοστού υπολογισμού των συντάξεων λόγω γήρατος ή αναπηρίας του Ταμείου Συντάξεων Μηχανικών και Εργοληπτών Δημοσίων Έργων, από 75% σε 80% του εκάστοτε βασικού μισθού Δημοσίου Πολιτικού Υπαλλήλου με 2ο βαθμό, για όσους έχουν 35ετή συνολικό χρόνο ασφαλίσεως. Κατά τα λοιπά εφαρμόζονται οι κείμενες διατάξεις. Σελ. 212,350 Τεύχος 771-Σελ.58 23.Γ.δ.75 Ταμείο Συντάξεων Μηχανικών και Εργοληπτών